Frank Barrett

Francis Barrett (født 2. august 1872 i Dundee, død 22. mars 1907) var en skotsk fotballspiller. Barret, som var keeper, spilte for engelske og skotske toppklubber i 1890- og 1900-årene, blant disse Dundee, Newton Heath og Manchester City, samt for Skottlands herrelandslag i fotball.

Barrett døde i 1907, i en alder av 34 år.

 Karriere som klubbspiller 

Barrett spilte for Dundee Harp inntil Dundee ble stiftet i 1893. I september 1896 signerte han for Newton Heath, forløperen til Manchester United. Han spilte 136 kamper for klubben, hvorav 118 i serien.«Frank Barrett», spillerstatistikk fra StretfordEnd.co.uk. Besøkt 17. september 2014  Barrett forlot klubben i mai 1900 til fordel for New Brighton Tower. Han returnerte til Manchester senere, for å spille for Manchester City. I 1903 ble han en av grunnleggerne i Aberdeen.

 Landslagsspill 
Barrett spilte to landskamper for Skottland, hvor den første fant sted 1894, den andre året etter.

 Referanser 

 Eksterne lenker 
 «Frank Barrett», spillerstatistikk for oppholdet i Manchester United, fra StretfordEnd.co.uk 

Kategori:Skotske fotballspillere
Kategori:Fotballspillere for Dundee FC
Kategori:Fotballspillere for Manchester United FC
Kategori:Fotballspillere for New Brighton Tower FC
Kategori:Fotballspillere for Arbroath FC
Kategori:Fotballspillere for Manchester City FC
Kategori:Fotballspillere for Aberdeen FC
Kategori:Fødsler i 1872
Kategori:Dødsfall i 1907